钦定古今图书集成/理学汇编/学行典/第075卷 > 礼记 > 《表记》
## 钦定古今图书集成/理学汇编/学行典/第075卷 > 礼记 > 《表记》

“仁者右也，道者左也，仁者人也，道者义也。”厚于仁者
薄于义，亲而不尊，厚于义者薄于仁，尊而不亲。

〈大全〉蓝田吕氏曰：“仁莫隆于父子，父子之道亲亲也。义莫重于君臣，君臣之道尊尊也，厚于此则薄于彼，厚于彼则薄于此，惟知其所以为左右，则尊尊亲亲并行而不相悖，无厚薄之间矣。”